Title: 1
Author: Home
Last saved by: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 44
от заседание на Комисия ”Публична комуникация” на ВСС,
проведено на 15.12.2015 г.

Днес, 15.12.2015 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 
     
     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева
Соня Найденова
				Даниела Костова - отсъства
				Калин Калпакчиев

На заседанието присъстваха Ваня Панагонова, ръководител сектор „Протокол” в дирекция „Публична комуникация и протокол” и Кремена Капралова – главен експерт „Връзки с обществеността”.

1. ОТНОСНО: Организация по обезпечаване информационното отразяване на изборите за административни ръководители, които ще се проведат на 17 декември 2015 г., както следва: Апелативен съд – София и РП – Разград.

КОМИСИЯ „ПУБЛИЧНА КОМУНИКАЦИЯ”
Р Е Ш И:

1.1.	ОПРЕДЕЛЯ г-н Калин Калпакчиев – член на КПК да съгласува изготвеното прессъобщение за избор на административeн ръководител на Апелативен съд – София, който ще се проведе на 17 декември 2015 г.

1.2.	ОПРЕДЕЛЯ г-жа Каролина Неделчева – член на КПК да съгласува изготвеното прессъобщение за избор на административeн ръководител на РП – Разград, който ще се проведе на 17 декември 2015 г.

2. ОТНОСНО: Информация за изпълнението на Комуникационната стратегия на съдебната власт през 2015 г. в Административен съд – Ямбол, вх. № 11-11-622/07.12.2015 г.
КОМИСИЯ „ПУБЛИЧНА КОМУНИКАЦИЯ”
Р Е Ш И:
2.1.	ПРИЕМА за сведение информацията за изпълнението на Комуникационната стратегия на съдебната власт през 2015 г. в Административен съд – Ямбол.

2.2.	ВЪЗЛАГА на експертите към дирекция „Публична комуникация” да включат информацията в обобщения доклад.

3. ОТНОСНО: Предложение във връзка със Заповед № 95-00-379/04.12.2015 г. на главния секретар на ВСС за абонамент за нуждите на ВСС.
КОМИСИЯ „ПУБЛИЧНА КОМУНИКАЦИЯ”
Р Е Ш И:
3.1.	ПРИЕМА за сведение предложението във връзка със Заповед № 95-00-379/04.12.2015 г. на главния секретар на ВСС за абонамент за нуждите на ВСС.

3.2.	ОДОБРЯВА предложения от Зорница Златева – главен експерт „Връзки с обществеността” абонамент за ежедневници за 2016 г., предвид т. 1 от Заповед на главния секретар на ВСС.

3.3.	ИЗПРАЩА решението по т. 3 на главния секретар на ВСС, по компетентност.

4. ОТНОСНО: Предложение на Работната група за определяне на въпросите и темите за провеждане на ежегодно проучване на общественото мнение за дейността на органите на съдебната власт сред ключовите общности (определена с протокол на КПК № 33/13.10.2015 г., т.4.4.) във връзка с проучване на общественото мнение за дейността на ВСС и съдебната власт сред ключовите общности според Комуникационната стратегия на съдебната власт 2014 – 2020 и Комуникационната политика на ВСС.

КОМИСИЯ „ПУБЛИЧНА КОМУНИКАЦИЯ”
Р Е Ш И:
4.1.	ОТЛАГА разглеждането на т. 4 от настоящия дневен ред за следващо заседание на Комисията.

5. ОТНОСНО: Извлечение от решение на Комисия по анализ и отчитане степента на натовареност на органите на съдебната власт на ВСС, взето по протокол № 42/01.12.2015 г., т. 4.

КОМИСИЯ „ПУБЛИЧНА КОМУНИКАЦИЯ”
Р Е Ш И:
5.1.	ПРИЕМА за сведение решението на Комисия по анализ и отчитане степента на натовареност на органите на съдебната власт на ВСС, взето по протокол № 42/01.12.2015 г., т. 4.

5.2.	ИЗПРАЩА решението на КАОСНОСВ на дирекция «Информационни технологии и съдебна статистика», за премахване на темите от формата за контакт с ВСС – «Анализ на натовареността на съдилищата през 2014 г.» и «Отчитане становището на магистратите от съответния орган на съдебна власт при назначаване на административни ръководители и заместник-административни ръководители» и публикуване на новата тема «Съдебна карта» по т. 4.4. от решението.

6. ОТНОСНО: Извлечение от решение на Комисия „Бюджет и финанси”, взето по протокол № 54/09.12.2015 г., т. 49.

КОМИСИЯ „ПУБЛИЧНА КОМУНИКАЦИЯ”
Р Е Ш И:

6.1.	ПРИЕМА за сведение решението на Комисия „Бюджет и финанси”, взето по протокол № 54/09.12.2015 г., т. 49.

7. ОТНОСНО: Извлечение от решение на Комисията по предотвратяване и установяване на конфликт на интереси и взаимодействие с Инспектората към ВСС, взето по протокол № 39/07.12.2015 г., т. 22.

КОМИСИЯ „ПУБЛИЧНА КОМУНИКАЦИЯ”
Р Е Ш И:

7.1.	ПРИЕМА за сведение решението на Комисията по предотвратяване и установяване на конфликт на интереси и взаимодействие с Инспектората към ВСС, взето по протокол № 39/07.12.2015 г., т. 22.

8. ОТНОСНО: Информация за публикации в медиите за периода 09.12.2015 г. – 15.12.2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:
8.1.	След обсъждане, приема за сведение информация за публикации в медиите, свързани с дейността на Висшия съдебен съвет за периода 09.12.2015 г. – 15.12.2015 година.

8.2.	Информацията да се изпрати по вътрешната поща на членовете на Висшия съдебен съвет, за сведение.

8.3.	ВЪЗЛАГА на Кремена Капралова - главен експерт „Връзки с обществеността” да представи на членовете на КПК извадка от пълния стенографски протокол от заседанието на Висшия съдебен съвет от 10.12.2015 г., касаещ дебата по т. 61 от дневния ред.

9. ОТНОСНО: Седмичен бюлетин за дейността на ВСС за периода 07.12. – 12.12.2015 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

9.1.	ОДОБРЯВА Седмичния бюлетин за дейността на Висшия съдебен съвет за периода 07.12. - 12.12.2015 г.

9.2.	СЕДМИЧНИЯТ бюлетин за дейността на Висшия съдебен съвет за периода 07.12. - 12.12.2015 г. да се публикува на интернет страницата на Висшия съдебен съвет в раздел „Пресцентър”.

10. ОТНОСНО: Доклад от Кремена Капралова – главен експерт „Връзки с обществеността” относно изпълнението на Плана за организиране и провеждане на информационна кампания в регионални и национални медии във връзка с реформата на съдебната карта.

КОМИСИЯ „ПУБЛИЧНА КОМУНИКАЦИЯ”
Р Е Ш И:

10.1.	ПРИЕМА доклада на Кремена Капралова – главен експерт „Връзки с обществеността” относно изпълнението на Плана за организиране и провеждане на информационна кампания в регионални и национални медии във връзка с реформата на съдебната карта.

10.2.	Да се публикуват на интернет страницата на ВСС интервюта на г-жа Ванухи Аракелян – председател на Апелативен съд -  гр. Варна, излъчено в предаването „Темида” на Bulgaria ON AIR на 09.12.2015 г. и предаването „По закон и съвест” на ТВ „Черно море”, което предстои да бъде излъчено на 17.12.2015 г.  

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“: /П/

							МАГДАЛЕНА ЛАЗАРОВА